2022 10 5
LT
Europos Sąjungos oficialusis leidinys
L 258/299
Interesų konfliktų prevencija ir valdymas, taip pat skaidrumas 14.
pripažįsta esamas Instituto priemones ir nuolatines pastangas užtikrinti skaidrumą, interesų konfliktų prevenciją ir valdymą bei informatorių apsaugą; pažymi, kad Institutas savo interneto svetainėje paskelbė valdybos narių ir vyresniosios vadovybės interesų konflikto deklaracijas ir gyvenimo aprašymus;
15.
pažymi, kad Institutas pranešė apie vieną informavimo apie pažeidimą atvejį 2019 m. ir kad buvo taikomos vidaus taisyklės; pažymi, kad Instituto informatorių politika dar nėra suderinta su Europos Parlamento ir Tarybos direktyva (ES) 2019/1937; (2) ragina Institutą užtikrinti, kad per kitą politikos peržiūrą ji būtų visiškai suderinta su direktyva;
16.
pažymi, kad po 2019 m. biudžeto įvykdymo patvirtinimo 2020 m. Institutas ėmėsi tolesnių veiksmų – inicijavo peržiūros procesą, kaip Instituto žinių ir inovacijų bendrijos taiko gero valdymo principus;
Vidaus kontrolė 17.
pažymi, kad, remiantis Instituto vidaus audito padalinio ataskaita, iš 69 rekomendacijų, susijusių su tolesniu auditu, 28 neįvykdytos rekomendacijos buvo įgyvendintos, 7 neįvykdytos rekomendacijos priskirtos žemesnei kategorijai, o viena neįvykdyta rekomendacija dėl prieigos prie IT valdymo po 2016 m.
IT audito buvo priskirta kritinei kategorijai; ragina Institutą vertinant vidaus kontrolės sistemą atsižvelgti į šią kritinę riziką kaip į galimą 11 principo silpnąją vietą;
18.
pažymi, kad nenustatyta jokių didelių Instituto vidaus kontrolės sistemos komponentų trūkumų, kurie galėtų trukdyti pasiekti veiklos, finansinius ar kontrolės tikslus ir neleisti direktoriui pasirašyti savo patikinimo deklaracijos; vis dėlto pažymi, kad reikia tam tikrų tolesnių patobulinimų, susijusių su 12 ir 17 principais, kurie priskiriami 2 kategorijai, visų pirma sumažinti vėlavimą įgyvendinant neįvykdytų rekomendacijų planą ir sutrumpinti informavimo apie taisomąsias priemones, kurių imtasi 2020 m., laiką;
Atsakas į COVID-19 pandemiją ir veiklos tęstinumas 19.
pažymi, kad 2020 m. gegužės mėn. Instituto valdyba nusprendė mobilizuoti 60 mln.
EUR nepaskirstytų Instituto lėšų, kad būtų toliau remiami studentai, verslininkai ir novatoriai, kuriuos paveikė pasaulinis COVID-19 plitimas; pažymi, kad pagal Instituto reagavimo į krizes iniciatyvą buvo remiami nauji projektai ir įmonės siekiant reaguoti į COVID-19 pandemiją, – buvo taikomos įmonių rėmimo priemonės, pagal kurias buvo teikiama tikslinė parama didelio poveikio ir augimo potencialo įmonėms, veiklą plečiančioms įmonėms ir mažosioms bei vidutinėms įmonėms, taip pat reagavimo į pandemiją projektai, pagal kuriuos parengti ir įgyvendinti trumpalaikiai novatoriški ir tiesioginiai atsako į COVID-19 pandemiją projektai;
Kitos pastabos 20.
palankiai vertina Instituto pastangas toliau stiprinti savo dalyvavimą socialinėje žiniasklaidoje ir tobulinti darnaus vystymosi strategiją 2020 m.;
21.
atkreipia dėmesį į Instituto vykdomą bendrosios informacijos saugumo politikos, įskaitant kibernetinio saugumo informacinių ir ryšių technologijų aspektus, įgyvendinimo procesą; pažymi, kad iki šiol pagrindinis šios programos gairių ir įgyvendinimo rezultatas yra tai, kad Institutas nepranešė apie jokius kibernetinio saugumo incidentus;
22.
primena, kad svarbu didinti Instituto vidaus veiklos ir valdymo skaitmeninimą, be kita ko, siekiant paspartinti procedūrų skaitmeninimą; pabrėžia, jog Institutas turi ir toliau aktyviai veikti šioje srityje, kad bet kokia kaina būtų išvengta skaitmeninio atotrūkio tarp agentūrų; vis dėlto atkreipia dėmesį į tai, kad reikia imtis visų būtinų saugumo priemonių, kad būtų išvengta bet kokio pavojaus tvarkomos informacijos saugumui internete; ragina Institutą paspartinti savo kibernetinio saugumo politikos rengimo darbą ir informuoti biudžeto įvykdymą tvirtinančią instituciją, kai ji bus parengta;
(2) 2019 m. spalio 23 d. Europos Parlamento ir Tarybos direktyva (ES) 2019/1937 dėl asmenų, pranešančių apie Sąjungos teisės pažeidimus, apsaugos (OL L 305, 2019 11 26, p. 17).